recursal/SuperWikiNEXT-32B huggingface dataset:
Dous hippies no Festival de Woodstock en 1968
Chámase **hippy** o movemento contracultural dos anos 1960, así como tamén aos seguidores do dito movemento. A palabra inglesa *hippie* deriva do inglés *hip*, ou de *hipster* que adoita usarse para describir á subcultura previa dos beatniks (non confundir con Xeración Beat), que tamén tivo como base importante a cidade estadounidense de San Francisco (California) e o seu distrito Haight-Ashbury.

Historia e características
--------------------------

Furgoneta relacionada co movemento hippy.
Esta nova subcultura herdou algúns valores contraculturais da Xeración Beat e en menor grao do naturismo alemán, e en determinados casos crearon as súas propias comunidades intencionais.

Escoitaban rock psicodélico e folk contestatario, abrazaban a revolución sexual e crían no amor libre. Algúns participaron o activismo radical e o uso de drogas como o cánnabis, DMT o LSD e outros alucinóxenos coa intención de acadar estados alterados de conciencia, en realidade un xeito de rebelarse pola homoxeneidade de conceptos que ofrece o Sistema. Tamén buscaron formas de experiencia pouco usuais, como a meditación. Debido ao seu rexeitamento ao consumismo adoitaban optar pola simplicidade voluntaria, xa fora por motivacións hedonistas, espirituais-relixiosas, artísticas, políticas, ou ecoloxistas.

A finais dos anos sesenta nos Estados Unidos os hippies constituíron unha corrente xuvenil masificada, para despois quedar pasada de moda (anticuada), mais as seguintes xeracións chamadas neohippies manterían vivo o movemento como unha subcultura establecida de moitas formas e con novas xeracións até hoxe. Así pois, emerxeron fenómenos como a Rainbow Family, a escena psytrance e goa trance ou os deadheads e phishheads. En tanto pequenos enclaves de hippies orixinais e neohippies continúan desenvolvendo en parte este estilo de vida, aínda que con algunhas modificacións, ben na cidade ou no campo.

Notas
-----

1. ↑  Definicións no *Dicionario da Real Academia Galega* e no Portal das Palabras para *hippy*.

Véxase tamén
------------

### Outros artigos

* Contracultura

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Hippy*** |

* *Um aspecto do movimento hippie no Brasil, Bahia (Arembepe)* *(en portugués)*

|  |  |
| --- | --- |
| Control de autoridades | 
* Wd: Q339747
* AAT: 300254977
* BNCF: 14441
* BNF: 12647493x
* BRE: 4666634
* EBID: ID
* GEC: 0240123
* GND: 4159920-2
* JSTOR: hippie-culture
* LCCN: sh85060979
* MAG: 2781033998
* NDL: 00563240
* NKC: ph120703
* PSH: 9699

 |
O **Iberia Sport Club** foi un equipo de fútbol español da cidade de Zaragoza, en Aragón. O club foi fundado o 24 de marzo de 1917 e xogaba os seus partidos no Estadio de Torrero. En 1932 fusionouse co Zaragoza Club Deportivo, dando orixe ao Zaragoza Foot-ball Club, primeiro nome do actual Real Zaragoza.

Historia
--------

O Iberia Sport Club foi fundado en 1917 como un equipo popular, onde algúns dos seus xogadores eran obreiros da fábrica ferroviaria Carde y Escoriaza, de gran tradición na cidade. Vestía camisa gualdinegra e pantalón negro, así eran coñecidos popularmente como os *avispas*. O 7 de outubro de 1923 inaugúrase o Campo de Torrero, de gran capacidade, construído no tradicional barrio de Torrero, nuns terreos próximos á Canle Imperial de Aragón.

En 1917 o Iberia alcanza o título de Campión Rexional de Aragón, ao cal lle seguirían dez títulos máis durante o seguintes catorce anos.

Competiu durante tres tempadas na Segunda División de España, durante as tempadas 1928/29, 1929/30 e 1930/31. Durante a primeira tempada na categoría de prata (tempada 1928/29) estivo a piques de ascender, quedando empatado a puntos co campión o Sevilla Club de Fútbol que xogaría a promoción. Á seguinte tempada quedaría a un punto do ascenso directo, por detrás do Sporting de Gijón empatado a puntos, e a un do primeiro da categoría: o Deportivo Alavés, que ascendería a Primeira División. Pecharía a súa aventura en busca da elite ocupando o último posto, pasando a competir na Terceira División de España durante a tempada 1931/32, quedando quinto do Grupo III-A.

En marzo de 1932 fusionouse co segundo equipo da cidade, o Zaragoza Club Deportivo para formar o Zaragoza Foot-ball Club, actual Real Zaragoza.

Datos do club
-------------

* **Tempadas en 1ª**: 0
* **Tempadas en 2ª**: 3
* **Tempadas en 3ª**: 1
* **Mellor posto na liga**: 2º (Segunda División, tempada 1928-29)

Palmarés
--------

* Subcampión da Segunda División (1): 1928-29.
* **Campionato Rexional de Aragón (11)**: 1917, 1918, 1919, 1920, 1921, 1923, 1926, 1927, 1928, 1929, 1930, 1931.

Véxase tamén
------------

### Outros artigos

* Zaragoza Club Deportivo
* Real Zaragoza
Non confundir con Diccionario da Real Academia Galega.

Placa co logotipo na fachada da sede, na Coruña.
O ***Dicionario da Real Academia Galega*** (**DRAG**) é un dicionario en galego, unicamente dispoñible en formato dixital, producido pola Real Academia Galega e herdeiro do *Diccionario da Real Academia Galega*. Foi estreado en abril do 2012, cunhas 50.000 entradas, coa pronunciación de todas as palabras. En xuño de 2013 o dicionario actualizouse e acadou as 52.000 entradas, engadíronse os sinónimos e sete criterios de busca, tendo en conta a palabra completa, o comezo, o remate, letras que a conforman, contidos da súa definición, exemplos ou tamén a que grupo de tecnolecto pertence. En novembro do 2016 foi actualizado a 60.000 entradas.

Notas
-----

1. ↑  "La Real Academia Galega estrena nueva página web, con diccionario en línea". *El Mundo* (en castelán). 30/3/2012.
2. ↑  "A Academia colgará na Rede o novo dicionario, con 50.000 entradas". *La Voz de Galicia*. 7/2/2012.
3. ↑  "O novo dicionario electrónico da RAG supera as 50.000 entradas". *La Voz de Galicia*. 26/6/2013.
4. ↑  "El diccionario de la RAG se vuelve interactivo". *Faro de Vigo* (en castelán). 16/11/2016.

Véxase tamén
------------

### Outros artigos

* *Diccionario da Real Academia Galega*

### Ligazóns externas

* Páxina web do Dicionario
Os distritos de Alemaña. Os distritos urbanos están marcados en amarelo escuro
Os **distritos** (en alemán *Kreis*, plural *Kreise*) son unidades administrativas de Alemaña (excepto nas tres cidades estado: Berlín, Bremen e Hamburgo) que teñen un nivel intermedio entre os estados federados (*Länder*) e os niveis locais ou municipios (en alemán, *Gemeinden*). 

Estas unidades corresponden a unidades administrativas de nivel 3 na Nomenclatura das unidades territoriais estatísticas (NUTS 3) e son aproximadamente equivalentes aos condados dos Estados Unidos.

O termo oficial en todos os estados, menos en dous, é *Landkreis*, e *Kreis* nos estados de Renania do Norte-Westfalia e Schleswig-Holstein.

A maioría das grandes cidades de Alemaña non forman parte de ningún *Kreis*, senón que combinan as funcións dun municipio e dun *Kreis*; a tal cidade denomínase *kreisfreie Stadt* (literalmente, "cidade sen distrito"), termo oficial en todos os estados menos un), ou *Stadtkreis* (literalmente "distrito urbano"; termo oficial en Baden-Württemberg).

No se deben confundir coa *Regierungsbezirk* (rexión administrativa), que é outro tipo de distrito.

Anteriormente, o título similar *Reichskreis* (Círculo Imperial) referíase a grupos de estados do Sacro Imperio Romano Xermánico. 

O termo relacionado *Landeskommissariat* utilizouse para divisións administrativas similares nalgúns territorios alemáns até o século XIX. 

Alemaña está dividida actualmente en 439 distritos.

Tipos de distritos
------------------

División administrativa de Alemaña.
A maioría dos distritos (295) son rurais. As cidades con máis de 100 000 habitantes (ou menos, nalgúns estados) non pertenecen a ningún distrito, senón que asumen elas mesmas tales responsabilidades formando un distrito por elas mesmas. Estes son os distritos urbanos (*Kreisfreie Städte* ou *Stadtkreise*). 

En 2011 existían 107 distritos urbanos, formando xunto cos rurais un total de 402 distritos. En Renania do Norte-Westfalia hai algunhas cidades con máis de 100 000 habitantes que non forman distritos urbanos, como Iserlohn, Recklinghausen, Siegen, Paderborn, Bergisch Gladbach, Witten ou Neuss.

Parlamento do distrito
----------------------

O parlamento do distrito (*Kreistag*) é o órgano lexislativo do distrito e é o responsábel da administración propia local. O parlamento é elixido directamente cada cinco anos, salvo en Baviera, onde se elixe cada seis anos, e en Schleswig-Holstein, onde se fai cada catro.

Notas
-----

1. ↑  "DESTATIS. Regional statistics". .

|  |  |
| --- | --- |
| Control de autoridades | 
* Wd: Q106658
* GND: 4073976-4

 |
En bioloxía molecular o **dominio do microcomparimento bacteriano** ou **dominio BMC** (do inglés *Bacterial Microcompartment*) é un dominio proteico que se encontra en diversas proteínas da cuberta do carboxisoma, como CsoS1A, CsoS1B e CsoS1C da bacteria *Thiobacillus neapolitanus* (hoxe *Halothiobacillus neapolitanus*) e os seus ortólogos doutras bacterias. Estas proteínas de cuberta forman a estrutura poliédrica do carboxisoma e estruturas relacionadas que desempeñan un papel metbólico nas bacterias. O dominio BMC consta duns 90 residuos de aminoácidos, caracterizados por presentaren un motivo β-α-β conectado por unha forquita β.

A maioría das proteínas de cuberta dos microcompartimentos constan dun só dominio BMC en cada subunidade, formando unha estrutura hexamérica que se ensambla formando as facetas planas da cuberta poliédrica. Ata agora atopáronse dúas proteínas de cuberta de microcompartimentos que constan de dominios BMC en tándem, as cales forman unha estrutura trimérica, dando lugar a unha aparencia pseudohexamérica.

Notas
-----

1. ↑  Kerfeld, C. A.; Sawaya, M. R.; Tanaka, S.; Nguyen, C. V.; Phillips, M.; Beeby, M.; Yeates, T. O. (2005). "Protein Structures Forming the Shell of Primitive Bacterial Organelles". *Science* **309** (5736): 936–938. PMID 16081736. doi:10.1126/science.1113397.
2. ↑  Heldt, D.; Frank, S.; Seyedarabi, A.; Ladikis, D.; Parsons, J. B.; Warren, M. J.; Pickersgill, R. W. (2009). "Structure of a trimeric bacterial microcompartment shell protein, EtuB, associated with ethanol utilization inClostridium kluyveri". *Biochemical Journal* **423** (2): 199–207. PMID 19635047. doi:10.1042/BJ20090780.
3. ↑  Pang, A.; Warren, M. J.; Pickersgill, R. W. (2011). "Structure of PduT, a trimeric bacterial microcompartment protein with a 4Fe–4S cluster-binding site". *Acta Crystallographica Section D* **67** (2): 91–96. PMID 21245529. doi:10.1107/S0907444910050201.

*Este artigo incorpora textos en dominio público procedentes de Pfam e InterPro IPR000249*

|  |  |
| --- | --- |
| Identificadores | 
* InterPro: IPR000249

 |
**Ignacio Cosidó Gutiérrez**, nado en Salamanca o 31 de xullo de 1965, é un político español do Partido Popular, que foi senador, deputado, director xeral da Policía Nacional (de 2012 a 2016) e de novo senador.

Traxectoria
-----------

Licenciouse en Ciencias Políticas pola Universidade Complutense de Madrid. Doutorouse en Historia Contemporánea pola UNED e licenciouse en Defensa Nacional polo Centro Superior de Estudos da Defensa Nacional. Foi profesor asociado universitario na Universidade Carlos III de Madrid, na Universidade Pontificia Comillas e no Instituto Universitario Gutiérrez Mellado.

Foi secretario xeral das Juventudes Liberales e xefe do Gabinete Técnico da Dirección Xeral da Garda Civil.

Foi senador na VIII Lexislatura e deputado pola Provincia de Palencia no Congreso dos Deputados nas IX e X Lexislaturas, así como voceiro de Interior do Grupo Parlamentario Popular. Así mesmo, foi membro do Comité Executivo do Partido Popular de Castela e León.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Ignacio Cosidó Modificar a ligazón no Wikidata*** |

### Ligazóns externas

* Blog de Ignacio Cosidó na páxina da Policía.
* Ficha do persoeiro na páxina web do Ministerio de Interior. *(en castelán)*

|  |  |
| --- | --- |
| Control de autoridades | 
* Wd: Q5913172
* WorldCat
* VIAF: 36170050
* BNE: XX868221
* BNF: 16574334d
* Dialnet: 273136
* ISNI: 0000 0000 5948 6624
* LCCN: n95111705
* PACE: 5377
* SUDOC: 185812619

 |
**Domingo Saavedra Sánchez**, nado en Sarria e finado en Madrid o 20 de novembro de 1976, foi un político galego.

Traxectoria
-----------

Fillo de Domingo Saavedra Sánchez. Inspector de traballo, membro de Falange Española ocupou os cargos de delegado do Frente de Juventudes e subxefe provincial do movemento ata que foi nomeado alcalde de Ourense en febreiro de 1956, finalizando un longo período de interinidade no que ocupara o cargo o tenente de alcalde Manuel García Manzano. Polo seu cargo de alcalde foi nomeado procurador nas Cortes. En setembro de 1958 deixou o cargo para ocupar un posto directivo na empresa Barreiros en Madrid. Finou en Madrid o 20 de novembro de 1976.

|  |  |  |
| --- | --- | --- |
| Predecesor:**Leoncio Areal Herrera** |  **Alcalde de Ourense** 1956 - 1958 | Sucesor:**Ramón Taboada Salgado** |

Vida persoal
------------

Casou con Luz Fernández Rego e foi pai de F. Javier, José Manuel e María Elena Saavedra Fernández.

Notas
-----

1. ↑  *El Progreso*,10-2-1956, p. 5.
2. ↑  *La Región*, 7-2-1956, p. 3.
3. ↑  *La Región*, 18-9-1958.
4. ↑  Necrolóxica en *ABC*,25-11-1976, p. 103.

|  |  |
| --- | --- |
| Control de autoridades | 
* Wd: Q12387171
* Arquivo Histórico de Deputados (1810-1977): 102100

 |
**Educación obrigatoria**, **escolarización obrigatoria**, **escolarización compulsiva**, **estudos obrigatorios** ou **ensino obrigatorio** son os nomes que reciben os distintos ciclos de educación, ensino ou estudos que de forma obrigatoria debe cursar un neno ou xove e cuxo currículo, duración, obxectivos, contidos, procedementos e metodoloxía varían en función do sistema educativo de cada país e época.

*Véxase tamén**:* Dereito á educación, Educación primaria e Educación secundaria.

A favor
-------

A loita pasa por estender a obrigatoriedade do ensino cantos máis anos mellor. A maioría de países teñen oferta de ensino público (gratuíta) para os anos obrigatorios. Hai que precisar, no entanto, que o cumprimento da obrigatoriedade varía moito en función da rexión, debido ao fenómeno coñecido como absentismo escolar, que afecta máis aos pobres e aos residentes das áreas rurais.[]

En contra
---------

Os críticos da educación obrigatoria argumentan o seguinte:

* A gratuidade descansa no financiamento por parte do Estado, polo que o receptor do servizo non é consciente do seu custo. []
* A obrigatoriedade da educación ata idades moi avanzadas (16 e ata 18 anos) só serve para encerrar nas aulas en contra da súa vontade a mozas que xa deberían estar traballando. Esta escolarización forzada non os beneficia en absoluto e, ademais, destrúe calquera ambiente de estudo entre os demais alumnos.[]
* A educación obrigatoria pon un medio de adoutrinamento ideolóxico en mans do Estado.[]

En España
---------

En España, desde a promulgación da LOGSE en 1990, a educación obrigatoria consta de dúas etapas:

* Educación primaria
* Educación Secundaria Obrigatoria (ESO)

Estas etapas corresponden ás idades comprendidas entre 6 e 16 anos. Con todo, un alumno pode cumprir os 16 anos e abandonar o sistema sen acabar a ESO debido ás repeticións de curso.

Notas
-----

1. ↑  Jefatura del Estado (1990-10-04). "Ley Orgánica 1/1990, de 3 de octubre, de Ordenación General del Sistema Educativo". pp. 28927–28942. Consultado o 2022-08-05.

Véxase tamén
------------

### Outros artigos

* Educación primaria
* Educación secundaria obrigatoria

### Ligazóns externas

* A educación estatal: Axuda ou obstáculo?, ensaio crítico por Auberon Herbert (1880) *(en castelán)*

|  |  |
| --- | --- |
| Control de autoridades | 
* Wd: Q511009
* BNCF: 26532
* BNF: 12652404g
* GND: 4180185-4
* JSTOR: compulsory-education
* LCCN: sh85041056
* MAG: 2779791860
* NDL: 00562451
* PSH: 8278

 |
**Hado Lyria**, pseudónimo de **Myriam Sumbulovich**, nada en Laye (Francia) en 1940 e finada en Milán o 27 de abril de 2022, foi unha poeta, xornalista, tradutora e pintora española que viviu e traballou en Italia dende 1958.

Traxectoria
-----------

Hado Lyria naceu en Laye en 1940 de nai catalá e pai sefardí orixinario de Saraxevo, Bosnia e Hercegovina.

Dende nova probou coa pintura, primeiro nos EUA e despois en Italia, na Academia de Brera.

Traduciu ao italiano a maioría das novelas de escritores como Manuel Vázquez Montalbán, Juan Marsé, Jorge Luis Borges ou Fernando Savater.

Gañou o Premio de Tradución Grinzane Cavour en 2004.

Notas
-----

1. ↑  "Hado Lyria" (PDF) (en castelán). novembre 1975.
2. ↑  "Toda palabra ya está escrita en el agua".
3. ↑  "LYRIA, Hado (Seudónimo de Myriam Sumbulovich) - Delenda (Poemas 1992-1997)".
4. ↑  "Copia arquivada". Arquivado dende o orixinal o 15 de xaneiro de 2019. Consultado o 20 de maio de 2022.
5. ↑  "Hado Lyria" (PDF) (en castelán). novembre 1975.

|  |  |
| --- | --- |
| Control de autoridades | 
* Wd: Q3782379
* WorldCat
* VIAF: 264348183
* GND: 1056310227
* ICCU: CFIV005604
* ISNI: 0000 0000 6398 4909
* LCCN: no2001064066
* SUDOC: 127862536

 |
**Illa Benjamín** é unha illa situada ao norte do Arquipélago dos Chonos en Chile. A súa superficie é de 618 km², o que a converte na 22ª máis grande de Chile.

Esta grande illa trapezoidal ten 37 km de leste a oeste e 16 km de norte a sur. Ao norte, a illa está rodeada polas augas do Canle King, ao leste polo Canle Pérez Sur, ao sur polo Canle Bynon e ao oeste polo Canle Memory.

A illa é montañosa. Na súa parte norte atópanse tres picos de 731, 752 e 792 metros sobre o nivel do mar. Na súa parte leste está o punto máis alto da illa (923 metros) mentres que no seu centro, unha pequena cadea montañosa inclúe tres picos de 752, 883 e 487 metros.

As súas costas son empinadas. No noroeste da illa, o pequeno porto de Puerto Róbalo permite o acceso por mar.

Notas
-----

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Illa Benjamín*** |

|  |  |
| --- | --- |
| Control de autoridades | 
* Wd: Q3110360
* WorldCat
* VIAF: 211145857062522921658
* GEC: 0448389
* GeoNames: 3898437

 |
A **División de Honra Feminina** é a máxima competición de rugby en categoría feminina disputada no estado español por clubs de rugby. Esta competición foi creada na tempada 2010-11 como herdeira da Copa da Raíña baixo o formato de liga entre os sete mellores equipos do rugby feminino español, aínda que se espera que cando a competición estea asentada se pretende crear un sistema con dúas divisións diferenciadas (cada división territorial e a División de Honra) cun sistema de ascensos e descensos.

Equipos participantes na primeira edición (2010-11)
---------------------------------------------------

* INEF Barcelona
* CRAT Universidade da Coruña
* Gaztedi RT
* Getxo Artea RT
* G.E. i E.G.
* Majadaonda RC
* Olímpico Pozuelo RC

Notas
-----

1. ↑  Arranca a División de Honra Feminina *(en castelán)*

Véxase tamén
------------

### Outros artigos

* Copa da Raíña de Rugby

### Ligazóns

* Novas, resultados e clasificacións da División de Honra de Rugby Feminino en www.ferugby.com
**Hadja Saran Daraba Kaba**, nada en 1945, é unha activista Guineana, a primeira Secretaria Xeral da Unión do Río Mano e candidata á presidencia en 2010 nas eleccións xerais de Guinea.

Traxectoria
-----------

Hadja Saran Daraba Kaba naceu en 1945 cara ao final da Segunda guerra mundial en Coyah, Guinea, nunha familia pouco acomodada. O seu pai era un soldado e activista baixo o réxime do Presidente Ahmed Sékou Touré. Forxou as súas armas políticas a unha idade temperá. Formouse como farmacéutica en Leipzig e Halle en Alemaña entre 1966 e 1979. En 1970, regresou a Guinea onde impartiu clase na Facultade de Medicina e Farmacia Hadja Mafory Bangoura e logo uniuse a Pharmaguinée onde ascendeu para converterse en Directora Nacional Adxunta de Exportacións no Ministerio de Comercio Exterior. En 1996 converteuse en Ministra de Asuntos Sociais e Promoción da Muller e a Infancia.

Elección presidencial
---------------------

En 2010, durante as eleccións presidenciais en Guinea, foi a única muller entre os 24 candidatos participantes, antes de unirse a Alfa Condé na segunda volta.

Mano River Unión
----------------

Entre setembro de 2011 e 2017, foi secretaria xeral da Unión do Río Mano e fundadora da rede de mulleres da Unión pola Paz do Río Mano (REFMAP), unha das estruturas máis importantes da sociedade civil de África Occidental que contribuíu en gran medida á resolución de varios conflitos na subrexión e á emancipación das mulleres africanas e recibiu o Premio de Dereitos Humanos da ONU en 2003.

Notas
-----

1. ↑  simodbt (2017-06-29). "Portrait. Hadja Saran Daraba Kaba, une dame de fer au parcours impressionnant (Par Ibrahima Diallo)" (en francés). Consultado o 2020-04-03.
2. ↑  Admin. "Portrait de Hadja Saran Daraba Kaba: Une dame de fer au parcours impressionnant.". Arquivado dende o orixinal o 16 de marzo de 2020. Consultado o 2020-04-03.
3. ↑  Admin. "Présidentielle en Guinée: la Cour suprême rend publique la liste des candidats". Consultado o 2020-04-03.
4. ↑  guineelive.com (2017-06-19). "Mano River : Hadja Saran Daraba présente son bilan à la tête de l’organisation" (en francés). Consultado o 2020-04-03.
A **illa Charcot** é unha illa administrada baixo o Sistema do Tratado Antártico ten 56 quilómetros de longo e 46 quilómetros de largo. Está cuberta de xeo agás nas prominentes montañas que dominan a costa norte. A illa Charcot atópase no mar de Bellingshausen, ao oeste da Illa Alexandre I, e ao redor de 57 km. ao norte da illa Latady. Un fito notable da illa é o seu punto máis setentrional, Cabo Byrd.

Historia
--------

A illa de Charcot foi descuberta o 11 de xaneiro de 1910 pola expedición antártica francesa dirixida por Jean-Baptiste Charcot, quen, pola insistencia do seu equipo e a recomendación de Edwin S. Balch chamouna Terra de Charcot, coa intención declarada de honrar ao seu pai, Jean-Martin Charcot, un famoso médico francés.. a nsularidade da Terra de Charcot demostrouna Sir Hubert Wilkins, que voou ao redor dela o 29 de decembro de 1929.

2009 Colapso da ponte de xeo
----------------------------

A ponte de xeo que une a plataforma de xeo de Wilkins á costa antártica e a illa Charcot tiña 40 km. de longo, pero só 500 m. de largo no seu punto máis estreito en 1950 tiña 100 km.. Rompeuse en abril de 2009 cunha superficie de 20´1 por 2´4 km. A ponte de xeo colapsou rapidamente, converténdose en centos de icebergs.

Notas
-----

1. ↑  Smith, Lewis (6 de abril de 2009). "Breakaway ice shelf will reshape map of Antarctica". London: Times Online. Consultado o 6 de abril de 2009.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Illa Charcot*** |

### Outros artigos

* Antártida

### Ligazóns externas

* 'Webcam’ from Space Envisat Advanced Synthetic Aperture Radar (ASAR)
* Charcot Island, Antarctica Terra (Satellit), MODIS (Aufnahme vom 2. Agosto 2009)

|  |  |
| --- | --- |
| Control de autoridades | 
* Wd: Q1063104
* GEC: 0501026
* GeoNames: 6620717
* OSM: 3003555
* TGN: 1006773

 |
A **illa Byam Martin** é unha illa das Illas Árticas do Canadá situada no lado norte do estreito Viscount Melville no territorio de Nunavut.

Xeografía
---------

As illas máis próximas son: ao oeste, Illa Melville, da que a separan as augas da canle Byam Martin (27 km de anchura); ao leste, separadas pola canle Austin, a illa Bathurst (a 35 km) e illa Alexander (a 42 km); ao sur, as augas abertas do Estreito Viscount Melville. A illa Byam Martin mide 46 km de longo, e 37 km de largo e ten 1.150 km² de superficie.

O terreo é bastante baixo, cunha media de 100 m. de altitude na maior parte da illa, aínda que chega aos 153 m na súa parte sur. O relevo está moi fracturado por numerosos vales fluviais estacionais.

Historia
--------

A illa Byam Martin foi descuberta por vez primeira polo explorador británico e capitán da Mariña Real Británica, William Edward Parry, na súa segunda expedición de 1819-20 ao ártico en procura do Paso do Noroeste. Parry, que xa estivera no ártico con John Ross, logrou o mando dunha nova expedición ártica formada por dous barcos, o *HMS Hecla*, de 375 ton. ao seu mando, e o *HMS Griper*, de 180 ton. ao mando do tenente Liddon. Partiron de Inglaterra en maio de 1819 e o 4 de agosto chegaron ao Estreito Lancaster, que libre de xeo, permitiulles avanzar rapidamente cara ao oeste. Nesa travesía descubriron moitas illas totalmente descoñecidas no arquipélago que durante moito tempo chamouse arquipélago Parry (e que desde 1953 chámase Illas da Raíña Isabel), entre elas a illa Byam Martin. Leva o nome na honra de Sir Thomas Byam Martin, almirante da Mariña Real Británica (1773-1854).

Notas
-----

1. 1 2  "Byam Martin Island at Oceandots.com". Arquivado dende o orixinal o 23 de decembro de 2010. Consultado o 2009-03-14.
2. ↑  Parry, William Edward (1821). "Journal of a Voyage for the Discovery of a North-West Passage from the Atlantic to the Pacific: Performed in the Years 1819-20, in His Majesty's Ships Hecla and Griper, under the orders of William Edward Parry". *princeton.edu*. London. OCLC 46198505. Arquivado dende o orixinal o 29 de setembro de 2017. Consultado o 11 de setembro de 2017.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Illa Byam Martin*** |

### Outros artigos

* Illas da Raíña Isabel
* Illas Árticas do Canadá

### Ligazóns externas

* Byam Martin Island no Atlas do Canadá - Toporama; Natural Resources Canada

|  |  |
| --- | --- |
| Control de autoridades | 
* Wd: Q498051
* WorldCat
* VIAF: 236553552
* EBID: ID
* GeoNames: 5912828
* GND: 4517286-9
* OSM: 5294264
* TGN: 1006657

 |
**Eichiro Oda** (尾田 栄一郎, *Oda Eiichirō*), nado o 1 de xaneiro de 1975 na prefectura de Kumamoto no Xapón, é debuxante de manga, coñecido por ser o creador de *One Piece*, que é a serie manga máis vendida de todos os tempos.

Traxectoria
-----------

Cando era neno, Oda inpirouse nos traballos de Akira Toriyama e aspiraba a ser un debuxante de manga. Ademais, o seu interese polos piratas vénlle da célebre serie Vickie, o viquingo.

Ao cumprir dezasete anos, Oda presentou o seu primeiro traballo, *Wanted!*, e gañou varios premios, incluíndo o segundo posto no concurso Tezuka Award. Isto introduciuno na revista Weekly Shonen Jump, empezando a traballar como asistente de Shinobu Kaitani na serie *Suizan Police Gang*, para logo estar nas *Jungle King Tar-chan* e *Mizu no Tomodachi Kappaman', de Masaya Tokuhiro, o que lle influenciou bastante no seu estilo artístico.*

Con dezanove anos gañou o premio Hop Step Award for New Artists. Nestes tempos, debuxou dúas historias curtas de piratas, chamadas *Romance Dawn* que foron publicadas entre os anos 1996 e 1997. *Romance Dawn* presentaba a historia de Monkey. D Ruffy, que se había converter despois no protagonista de One Piece. Esta apareceu no ano 1997 por vez primeira na Weekly Shonen Jump, e axiña acadou sona por todo o Xapón. A súa meirande influencia é Akira Toriyama, creador de Dragon Ball e de O doutor Slump e Arale.

Obras
-----

* Wanted! (1992).
* Un agasallo de Deus desde o futuro (1993).
* Ikki Yakou (1993).
* Monstros (1994).
* Romance Dawn (1996).
* One Piece (desde 1997).
* Wanted! (1998, na *Colección de Historias Curtas*).
* Dragon Ball x One Piece: Cross Epoch (2007).
* One Piece x Toriko (2011).

Popularidade
------------

No ano 2008, nunha enquisa da empresa Oricon, Oda foi elixido como o quinto debuxante de manga favorito do Xapón, compartindo posto con Yoshichiro Togashi, creador de *YuYu Hakusho* e *Hunter × Hunter*.

|  |  |
| --- | --- |
| Control de autoridades | 
* Wd: Q2010
* WorldCat
* VIAF: 19898231
* Allmovie: p454232
* AlloCiné: 203580
* ANN: 4639
* BIBSYS: 5072134
* BLBNB: 001017993
* BNB: ID
* BNE: XX1493172
* BNF: 14427704t
* CANTIC: a1091111x
* CiNii: DA12106621
* Europeana: ID
* FAST: 1672388
* Genius: Eiichiro-oda
* GiantBomb: 3040-118486
* GND: 128519320
* ICCU: MODV261695
* IMDb: nm1520917
* ISNI: 0000 0000 8362 488X
* LCCN: nb2007009259
* LibraryThing: odaeiichiro
* Metacritic: eiichiro-oda
* MobyGames: 682445
* MusicBrainz: ID
* MyAnimeList: 1881
* NDL: 00676651
* NLA: 40352036
* NTA: 305328603
* OL: OL2733294A
* Rotten Tomatoes: eiichiro\_oda
* SUDOC: 077354184
* Synchronkartei: 39875
* TMDb: 84840
* TVcom: eiichiro-oda
* TVGuide: 542404
* VGMdb: 17939
* WikiTree: 尾田-1

 |
O **dance-punk**, tamén coñecido como **disco-punk** ou **punk-funk**, é un xénero musical aparecido a finais dos anos 70 e revivido na década dos 2000 que está estreitamente relacionado cos movementos post-punk e No Wave.

Predecesores
------------

Moitos grupos na época do post-punk adoptaron tempos máis rítmicos, propicios para bailar. Esas bandas estaban influenciadas pola música disco, o funk e outras músicas de baile populares nese tempo, ademais foron precedidos dalgúns traballos dos 70 de artistas como David Bowie, Brian Eno ou Iggy Pop, e de gravacións de bandas alemás de Krautrock. Entre os grupos dos 80 que influenciaron a estas bandas están Public Image Ltd. Gang of Four, New Order, Killing Joke, The Cure e Siouxsie and the Banshees. da escena dance-punk de Nova York saíron Material, James Chance and the Contortions, Cristina Monet, ESG e Liquid Liquid. A cantante punk alemá Nina Hagen tivo un éxito dance no *underground* no ano 1983 con "New York / N.Y.", que mesturaba a súa voz punk con ristmos disco.

Dance-punk contemporáneo
------------------------

O dance-punk foi revivido por varias bandas da escena garage rock/post-punk revival a comezos dos anos 2000, particularmente por artistas como LCD Soundsystem (e o seu selo, DFA Records), Clinic, Death From Above 1979, Liars, The Rapture, !!! e Radio 4, aos que se lle uniron grupos máis orientados ao dance que adoptaron sons rock como Out Hud. No Reino Unido a cambinación do indie co dance-punk foi chamada como new rave na promoción de Klaxons, e o termo foi adoptado pola revista *NME* e usado con grupos como Trash Fashion, New Young Pony Club,Hadouken!, Late of the Pier, Test Icicles e Shitdisco, formando unha escena cunha estética visual semellante á primeira música rave.

Notas
-----

1. 1 2 3  Reynolds, Simon (2005). *Rip It Up and Start Again: Post Punk 1978-1984*. Faber and Faber Ltd. ISBN 0-571-21569-6.
2. 1 2  Empire, Kitty. "Rousing rave from the grave" (en inglés). The Observer. Consultado o 28 de setembro de 2018.
Diagrama da infidelidade: O individuo no centro mantén polo menos dúas relacións amorosas paralelas. As liñas en verde na parte superior representan dúas relacións *"formais"* ou *"oficiais"*, cada unha das parellas nos extremos descoñece a existencia da outra. A liña punteada e en vermello na parte inferior mostra unha relación *"non oficial"*, na cal se pode coñecer a existencia da outra persoa involucrada.
A **infidelidade** refírese, popularmente, ás relacións afectuosas do tipo romántico, a curto ou longo prazo, estabelecidas con persoas distintas do *vínculo oficial* que a miúdo se manteñen en segredo por considerarse como unha ameaza á institución familiar. A infidelidade pode significar a carencia de lealdade ou quebrantamento da mesma cara a calquera compromiso moral como a relixión, a amizade, o matrimonio (situación que se coñece como adulterio) ou calquera outra relación amorosa ou erótica.

A **infidelidade amorosa**, acepción coa que se adoita asociar o termo, é descrita, *grosso modo*, como a falta ó pacto normativo que limita o número de persoas involucradas nunha relación amorosa ou erótica e, por tanto, a prohibición de manter outras de forma paralela, sexan ocasionais ou continuas. De forma que, nas relacións con tradición monogámica a inclusión dun terceiro supón unha violación do acordo, mentres que en relacións poliamorosas prodúcese ó involucrar a persoas alleas ó círculo aceptado. Baixo esta definición, *ser infiel* é rachar de forma consciente un acordo afectivo ou sexual preestablecido para o tipo de relación escollida.

Notas
-----

1. ↑  "Infidelidad, causa o consecuencia de la crisis de pareja" (PDF). Arquivado dende o orixinal (PDF) o 04 de agosto de 2016. Consultado o 04 de maio de 2018.
2. ↑  Diana Resnicoff (entrevista). "Definición de infidelidad". Arquivado dende o orixinal o 04 de maio de 2018. Consultado o 04 de maio de 2018.
3. ↑  *«Sexualidad Humana»*. Universidad Iberoamericana. ISBN 968-859-638-8.
4. ↑  *«La fidelidad es más que amor»*. Grupo Editorial Norma.

|  |  |
| --- | --- |
| Control de autoridades | 
* Wd: Q2914621
* JSTOR: infidelity
* NDL: 00564989

 |
Medalla.
**Heroe do Traballo Socialista** (en ruso *Герой Социалистического Труда*, transliterado como *Geroi Sotsialisticheskogo Truda*) era un título honorífico na Unión de Repúblicas Socialistas Soviéticas, a máxima distinción para progresos excepcionais na cultura e economía do país. Creado o 27 de decembro de 1938 por decreto do Presídium do Soviet Supremo, era entregado polo mesmo Presídium a quen tivera contribuído ó desenvolvemento da industria, agricultura, transporte, tecnoloxía e comercio soviéticos, potenciando así o poderío e a gloria da Unión. Só o Presídium podía retirarlle o título a alguén.

Aos heroes do traballo socialista éralles outorgada a Orde de Lenin, unha das máis altas condecoracións outorgadas pola Unión Soviética, así como un diploma do Presídium do Soviet Supremo. Co obxecto de distinguir especialmente os portadores da distinción, o Presidium introduciu a medalla de ouro *Fouce e Martelo* o 22 de maio de 1940. Pasouse a entregar entón a medalla xunto coa Orde de Lenin e o diploma correspondente. A medalla sempre se leva sen cinta, ó igual que a medalla ó Heroe da Unión Soviética.

Se un heroe do traballo socialista volvía a ser merecedor da distinción, outorgábaselle unha segunda medalla *Fouce e Martelo*. Adicionalmente, construíase na cidade natal do dobre heroe unha escultura do seu busto en bronce para celebrar a ocasión. Para o 1 de setembro de 1971, 16 245 persoas foran premiadas co título de Heroe do Traballo Socialista. Á súa vez, 105 persoas recibiran dúas ou máis medallas *Fouce e Martelo*.

|  |  |
| --- | --- |
| Control de autoridades | 
* Wd: Q208167
* BRE: 2355777
* GND: 4209262-0

 |
***Hairspray*** é un filme musical romántico de 2007 dirixido por Adam Shankman e baseado no musical de Broadway de 2002 do mesmo título, que á súa vez estaba baseado no filme de John Waters do mesmo título de 1988.

O guión adaptouno Leslie Dixon, recollendo elementos tanto do da película de Walters como do realizado para o musical por Thomas Meehan e Mark O'Donnell. *Hairspray* incorpora cancións do musical de Broadway escritas por Marc Shaiman e Scott Wittman, así como catro novas composicións de Shaiman/Wittman non presentes no musical.

Estreada con éxito de crítica, *Hairspray* foi tamén un éxito comercial, logrou o récord de vendas na semana da estrea dun filme musical, que mantivo ata xullo de 2008 ao superalo *Mamma Mia!* e en outubro *High School Musical 3: Senior Year*. *Hairspray* converteuse no sétimo filme musical con maior recadación na historia do cinema norteamericano..

Sinopse
-------

A historia decorre en Baltimore nos anos 60. Unha moza, Tracy (*Nikki Blonsky*), soña con bailar no espectáculo de *Corny Collins*, un programa de baile da televisión local e consegue a súa arela grazas a unha das estrelas do espectáculo, Link (*Zac Efron*) converténdose nunha estrela, e utilizando a súa fama para falar en nome da causa na que cre, a integración racial, para o que conta coa axuda de súa nai Edna (*John Travolta*), e seu pai Wilbur (*Christopher Walken*), a súa mellor amiga Penny Pingleton (*Amanda Bynes*), a DJ afroamericana, Motormouth Maybelle (*Queen Latifah*), e mais os fillos de Motormouth, Seaweed (*Elijah Kelley*) e Little Inés (*Taylor Parks*). Mais con todo Tracy gaña a rivalidade da anterior estrela do programa, Amber Von Tussle (*Brittany Snow*), e súa nai, (*Michelle Pfeiffer*), unha muller manipuladora e racista. A rivalidade é máxima cando Amber e Tracy loitan polo título de Miss Teenage Hairspray 1962.

Notas
-----

1. ↑  Gray, Brandon (23 de xullo de 2007). Box Office Mojo, ed. "*Chuck & Larry* Can't Stop *Hairspray* Sheen". Consultado o 26 de agosto de 2007.
2. 1 2  Box Office Mojo (ed.). "Musical Movies". Consultado o 2007-08-26.
3. ↑  "High School Musical" breaks record. *Reuters*

|  |  |
| --- | --- |
| Control de autoridades | 
* Wd: Q222041
* WorldCat
* VIAF: 191539959
* AFI: 64292
* Allmovie: v331045
* AlloCiné: 112075
* BNF: 16550546k
* Box Office Mojo: hairspray07
* EBID: ID
* FilmAffinity: 605304
* GND: 7603315-6
* IMDb: tt0427327
* LCCN: n2007042574
* LUMIERE: 27926
* Metacritic: hairspray
* MusicBrainz: ID
* OFDb: 126804
* OMDB: 2976
* Rotten Tomatoes: hairspray
* Synchronkartei: 10017
* TheNumbers: Hairspray-(2007)
* TMDb: 2976
* TVcom: hairspray-musical
* TVGuide: 288977

 |
En gramática, o **infinitivo** é unha forma verbal non finita que mostra as características dun substantivo e carece dalgúns trazos típicos dun verbo (como a expresión de categorías, por exemplo: a persoa, o estado de ánimo, etc.). Por convención lexicográfica, o infinitivo é en moitas linguas a forma empregada para enunciar un verbo e, polo tanto, a que aparece como entrada de dicionario ou lema.

Porén, o infinitivo non sempre ten todas estas características nunha lingua determinada. Hai linguas sen infinitivo estrito, como o grego moderno, que usan varias estratexias para colocar un verbo nunha cláusula nominal.

Terminacións
------------

  

O infinitivo en galego pode terminar en *-ar* , *-er* , *-ir* ou *-or* (con esa terminación só se conserva o verbo *por*, sinónimo de *poñer*), coas correspondentes conxugacións.

Tipos
-----

Na lingua galega e portuguesa, alén do infinitivo non flexionado ou **infinitivo impersoal**, tamén existe o infinitivo flexionado por persoa, chamado **infinitivo persoal**, **conxugado** ou **flexionado**. Anteriormente tamém se usaba na lingua asturleonesa e na lingua napolitana é aínda é usado na lingua húngara.

*Artigo principal**:* Infinitivo conxugado.

Termo
-----

O nome "infinitivo" provén do adxectivo latino *înfīnītīvus* que significa "sen límite" e ás veces foi considerado un dos "modos" da gramática latina (entendendo "modo" non no sentido actual de modo, senón como un termo xenérico para indicar un forma gramatical). Polo tanto, înfīnītīvus era a forma abreviada de referirse a "modus înfīnītīvus". O nome responde a que o infinitivo non está limitado (e polo tanto está "sen límite") por varias categorías gramaticais de verbos en forma persoal (en latín o infinitivo non expresa modo, persoa ou número). O termo latino "īnfīnītīvus" foi unha tradución do termo gramatical grego ἀπαρέμφατος (scil. κλίσις) (= "aparémfatos" [scil. "clisis"] é dicir, "non indica nada ademais"), pois, ao carecer doutras marcas morfolóxicas, o infinitivo só indica o contido semántico do verbo.

Notas
-----

1. ↑  Nikolaeva, Irina 2007 *Finiteness. Theoretical and Empirical Foundations* London: OUP, pp. 1-2
2. ↑  "Emprego do Infinitivo Impessoal e Pessoal". *Só Português* (en portugués). Consultado o 2022-08-24.
3. ↑  Diario, Nós (2020-05-20). "Falares, falarmos, falardes... O infinitivo flexionado, na lección 12 do curso de galego". *Nós Diario*. Consultado o 2022-08-24.
4. ↑  Wackernagel, Jacob 2007 *Lectures on Syntax: with special reference to Greek, Latin, and Germanic* Oxford: OUP. pp. 324

Véxase tamén
------------

|  |  |
| --- | --- |
|  | Vexa a entrada do Galizionario acerca de  ***Infinitivo*** |

* Morfoloxía lingüística
* Formas infinitas do verbo
* Caso (gramática)

|  |  |
| --- | --- |
| Control de autoridades | 
* Wd: Q179230
* BRE: 2015647
* EBID: ID
* GEC: 0116646
* GND: 4026885-8
* JSTOR: infinitives
* MAG: 128081465
* NKC: ph316288

 |
A haka é un xénero tradicional de danza maorí. Esta imaxe data de c. 1845.
A **haka** é unha danza tradicional e berro de guerra do pobo maorí de Nova Zelandia. É unha forma de danza que se representa en grupo, con movementos rexos, petando os pés contra o chan e con berros rítmicos de acompañamento.

A haka de guerra era orixinalmente interpretada polos guerreiros antes da batalla, proclamando a súa forza e poder co obxectivo de amedrentar os inimigos. Porén, a haka tamén se realiza por outras razóns: dar a benvida a convidados distinguidos, para recoñecer grandes logros, en funerais, e os grupos de kapa haka son moi comúns nas escolas.

Os equipos deportivos de Nova Zelandia realizan a haka antes dos encontros internacionais e a haka fíxose moi coñecida a nivel mundial. Esta tradición comezou coa selección de fútbol de Nova Zelandia de 1888–89, e foi continuada pola selección de rugby de Nova Zelandia (os *All Blacks*) dende 1905.

Notas
-----

1. ↑  O grupo de xente que interpreta a haka é chamado *kapa haka* (*kapa* significa *ringleira* ou *posición*). A verba maorí *haka* ten conatos noutras linguas polinésicas, por exemplo: en tongano, *haka* significa 'xesto das mans mentres se canta'; en samoano *sa'a*, en tokelauano *haka*, en rarotongano 'aka, en hawaiano ha'a.
2. ↑  "THE HAKA". *allblacks.com* (en inglés). Consultado o 5 de abril de 2021.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Haka Modificar a ligazón no Wikidata*** |

### Outros artigos

* Cultura maorí

|  |  |
| --- | --- |
| Control de autoridades | 
* Wd: Q3595586
* EBID: ID
* FAST: 950491
* LCCN: sh90003155

 |
|  |  |
| --- | --- |
|  | Este artigo amosa letras cirílicas. Sen o soporte axeitado, o texto pode mostrar símbolos sen sentido, coma caixas, marcas e outros. |

**Heroe da Unión Soviética** (ruso: *Герой Советский Союз*, *Guerói Sovétsky Soyuz*) era o máis alto título honorario e o grao de distinción superior da Unión Soviética. Incluía a Orde de Lenin e, como sinal de excelencia, a medalla da Estrela Dourada co certificado da fazaña (*grámota*), concedido polo Presidium do Soviet Supremo da Unión Soviética. O galardón foi establecido o 16 de abril de 1934.

Historia
--------

Máis de 12 500 persoas recibiron esta distinción. A gran maioría durante a Gran Guerra Patria (11 635 Heroes da URSS, 101 en dúas ocasións, 4 en tres ocasiones e 2 en catro ocasiones). Un heroe famoso foi Aleksandr Matrosov que recibiu de maneira póstuma por morrer ao bloquear unha metralladora inimiga co seu propio corpo. Tamén recibiu a condecoración a título póstumo o español Rubén Ruiz Ibárruri, único fillo home de Dolores Ibárruri *A Pasionaria*, caído durante a batalla polo control da estación central na Batalla de Stalingrado.

Os primeiros en recibir a distinción foron os pilotos: Liapidevsky, Levanevsky, Vasili Molokov, Mavrikiy Slepniov, Nikolai Kamanin, Iván Doronin e Vodopiánov, que participaron na procura e rescate da tripulación do vapor Cheliuskin, que se afundiu en augas do Ártico o 13 de febreiro de 1934.

Galería
-------

* Georgii Zhukov (centro) portando tres medallas de Heroe da Unión Soviética e Konstantin Rokossovski (dereita) portando dúas.Georgii Zhukov (centro) portando tres medallas de Heroe da Unión Soviética e Konstantin Rokossovski (dereita) portando dúas.
* Heroe da Unión Soviética Coronel Endel PuuseppHeroe da Unión Soviética Coronel Endel Puusepp
* Heroe da Unión Soviética Xeral Pável GrachovHeroe da Unión Soviética Xeral Pável Grachov
* Dúas veces Heroe da Unión Soviética Tenente Xeral Aleksandr MolodchyDúas veces Heroe da Unión Soviética Tenente Xeral Aleksandr Molodchy

Notas
-----

1. ↑  "Статистика по Героям Советского Союза".

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Heroe da Unión Soviética Modificar a ligazón no Wikidata*** |

### Outros artigos

* Orde de Lenin
* Cidade Heroica

|  |  |
| --- | --- |
| Control de autoridades | 
* Wd: Q178473
* BRE: 2355761

 |
Distribución da MXF:

**Vermello escuro**: Excisión e infibulación

**Pardo**: Clitoridectomía

A **infibulación** é unha cruel mutilación dos xenitais femininos consistente nunha clitoridectomía seguida polo peche vaxinal mediante sutura. Soamente se deixa unha pequena abertura para a emisión da urina e descarga do sangue menstrual.

Características
---------------

Polo xeral é unha parteira ou curandeira quen realiza a infibulación cando as nenas teñen entre 2 e 7 anos de idade. Non se utiliza anestesia e é común que as pequenas desenvolvan infeccións xa que as condicións da operación tenden a non ser moi hixiénicas.

A infibulación, chamada tamén *circuncisión faraónica* máis que definida é descrita así polo Dr. Cordero Marín[]: exportación total do clítoris, labios menores e parte dos labios maiores. As dúas partes da vulva sutúranse con espiños, xeralmente con acacia anana, fíxanse con cordel en peche de corpiño deixando un só buraco que dea paso aos ouriños e ás regras e asegurando a súa permeabilidade cun anaco de cana de bambú. A hemostasia realízase aplicando unha mestura, case sempre de azucre e goma arábiga. A continuación encóstanse ambas as pernas amarrándoas ata a altura dos xeonllos. Unhas semanas despois quítanse os espiños; se a operación non deu resultado repítese de novo.

Despois do matrimonio a vulva é aberta cun coitelo, o que a miúdo volve ocorrer en ocasión dun parto. O peche vaxinal volve repetirse cada vez que o esposo desexa facer unha viaxe.

A infibulación é a forma mais extensa do que en varias culturas africanas se denomina[[circuncisión feminina, unha práctica que aínda se vén realizando en 28 países. A meta é que as mulleres perdan a habilidade de sentir pracer sexual durante o coito, asegurando dese xeito que non serán infieis. O resultado é que a maioría das mulleres que son vítimas da infibulación desenvolven problemas médicos desde os quistes dermoides, infeccións urinarias e fístulas, ata as hemorraxias uterinas e outras complicacións serias que poden causarlles ata a morte.

Notas
-----

1. ↑  Skaine, Rosemary. Mutilación Xenital Feminina: Ramificacións Legais, Culturais e Médicas. McFarland 2005. ISBN 0-7864-2163-3
2. ↑  Pieters, Guy, M.D.; Albert B. Lowenfels, M.D.; "Infibulación no Corno de Africa", en *New York State Journal of Medicine*. Abril 1977. 77 (6): 729-731.

Véxase tamén
------------

### Bibliografía

* "Infidel", Ayaan Hirsi Ali, 2007, pps 112-113,143, Free Press, ISBN 978-0-7432-8968-9
* "Infibulation in the Horn of Africa", Guy Pieters, M.D. e Albert B. Lowenfels, M.D. F.A.C.S. *New York State Journal of Medicine*, Volume 77, Number 6: Pages 729-31, abril 1977. Hosted on Circumcision Information and Resource Pages, cirp.org. Consultado o 16 de maio de 2007.
* "Policy - Female Circumcision, Excision and Infibulation", en *The College of Physicians and Surgeons of Ontario*, xullo/agosto de 2001. Consultado o 16 de maio de 2007.

### Outros artigos

* Ablación de clítoris

|  |  |
| --- | --- |
| Control de autoridades | 
* Wd: Q1662388
* BNCF: 11342
* BNF: 11953380x
* EBID: ID
* FAST: 972411
* GND: 4161652-2
* LCCN: sh85066093
* MAG: 2781051968
* SUDOC: 027509478

 |